Il-Prim Ministru Robert Abela kellu laqgħa bilaterali mal-President tal-Parlament Ewropew David Maria Sassoli. Matul din il-laqgħa ġew dikussi l-bidliet u riformi li għamel il-Gvern Malti biex tkompli tissaħħaħ is-saltna tad-dritt, kif ukoll biex l-istituzzjonijiet ikunu aktar effettivi fit-twettiq tal-ġustizzja. Fi stqarrija ġie spjegat li l-Prim Ministru Robert Abela spjega r-riformi li twettqu wara konsultazzjoni mal-Kummissjoni Venezja u proċess parlamentari. Huwa elenka l-bidliet li ġew implimentati biex tiġi miġġielda l-kriminalità u l-ħasil tal-flus. Il-Prim Ministru tenna li hu kommess li jkompli jwettaq dawn ir-riformi. Il-President tal-Parlament Ewropew irrikonoxxa li l-Gvern Malti wettaq ħidma fil-qasam tal-ġustizzja u fl-isforzi tiegħu f'dan is-settur. Il-Prim Ministru Robert Abela stieden lill-President tal-Parlament Ewropew u lil Kapijiet tal-gruppi politiċi fi ħdan il-Parlament Ewropew għal żjara uffiċjali f'Malta sabiex ikollhom viżibbiltà aktar ċara tal-bidliet bla preċedent li wettaq il-Gvern Malti għat-tisħiħ tas-saltna tad-dritt. Ilbieraħ l-għaqda Repubblika kitbet lill-president tal-Parlament Ewropew, David Maria Sassoli, fejn qalet li l-istituzzjoni kellha rwol ewlieni biex tgħin biex iġġib bidla fil-pajjiż wara l-protesti nazzjonali tal-2019, li raw kemm lill-Prim Ministru Joseph Muscat kif ukoll lill-Ministru Konrad Mizzi jirriżenja. "Malta fi stat ta' mafja" – Repubblika Malta jixraqilha l-aħjar biex terġa' tikseb isem tajjeb internazzjonalment – Grech Il-Kap tal-Oppożizzjoni u tal-Partit Nazzjonalista Bernard Grech qal li bħala partit se jibqa' jara li Malta jixirqilha l-aħjar biex terġa' jkollha isem tajjeb internazzjonalment. Grech ħa sehem f'summit online tal-Partit Popolari Ewropew fejn irrefera wkoll għall-iżviluppi kollha li seħħew f'pajjiż fl-aħħar ġranet. Matul dan is-summit, Bernard Grech tkellem ukoll dwar il-pandemija u l-programm tal-vaċċinazzjoni, li fil-preżent jinsab għaddej f'Malta u Għawdex, u spjega kif matul dawn il-jiem, in-numru tal-persuni infettati qiegħed jonqos. Huwa qal li meta fil-preżent Malta tinsab f'partial lockdown u wieħed għandu jibqa' viġilanri u l-messaġġ għandu jkun ċar biex wieħed jegħleb il-pandemija kulħadd irid jagħmel is-sagrifiċċji. Il-Kap tal-Oppożizzjoni saħaq mal-imsieħba fil-PPE dwar l-importanza li wieħed jibqa' jaħdem, jemmen u jaħdem flimkien bħala stati membri tal-Unjoni Ewropea, biex kulħadd jimxi fl-istess direzzjoni u wueħed mhux biss jitkellem dwar is-solidarjeta' Ewropea iżda tiġi prattikata. Jekk tixtieq tkun minn tal-ewwel li tirċievi l-aħħar aħbarijiet minn Malta, niżżel l-APP ta' Newsbook minn hawn . .td_uid_3_605d8aaa9a344_rand.td-a-rec-img{text-align:left}.td_uid_3_605d8aaa9a344_rand.td-a-rec-img img{margin:0 auto 0 0}